Faipari műhely működési rendje

Az alábbi szabályzat a műhely működésére vonatkozik:

Műhelyt azon személy használhatja, aki:

1. „Szakmai gyakorlat 1.” elnevezésű kurzuson részt vesz, annak keretében munkavédelmi oktatással összekötött faipari szakoktatásban részesül.
2. Aki az említett kurzust eredményesen elvégezte és a munkavédelmi oktatási naplót aláírta.
3. Aki a b. pontban írtakat korábbi tanévben teljesítette és az aktuális tanév szeptemberében esedékes ismétlő munkavédelmi oktatáson részt vett és ezt az aláírásával is igazolta.

Műhely nyitvatartási szabályok:

A műhely oktatási napokon 8.00-16.30 óra között tart nyitva.

Kivételek :

- ebédidő: 13.00-13.30 zárva a műhely

- Az Építészeti Intézet Tanrendjében szereplő,- a műhelyre kiírt- kurzusok ideje alatt. Ekkor csak az adott kurzuson résztvevő hallgatók használhatják.

A rendelkezésre álló szabad nyitva tartást az ajtón kifüggesztett órarend tartalmazza.

LÉTSZÁM:

A műhely egyszerre, egy időben 20 főt tud fogadni. Nagyobb igény estén előjelentkezési listát kell készíteni, amely tartalmazza:

1. a jelentkezés idejét
2. a tervezett munka kezdésének és befejezésének időpontját.
3. a feladat típusát (konzultáció/kivitelezés, kivitelezés szintje, kézi/gépműhely, anyagigény stb.)
4. várható oktatói segítség mértékét

Az előjelentkezési listát a műhelyajtóra kifüggesztve meg kell hirdetni.

ANYAGHASZNÁLAT:

A műhely az iskolai feladatokhoz,- a raktárkészlet erejéig- az anyagot biztosítja. További anyagigényt a hallgatónak magának kell beszereznie, melyet az intézetigazgató döntése alapján az iskola megtéríthet. A kurzusok anyagigényét a témavezető tanárok, a feladatkiadás előtt 3 hónappal adhatnak le.

Anyagkiadás feltétele, a témavezető tanár által aláírt tervrajz, esetleg vázlat. Amelyben a tanár meghatározza, hogy milyen szintű kivitelezéshez járul hozzá. Kivételt képezhetnek a kísérletek.

1. kategória: munkaközi modell, makett, kísérlet, valamilyen léptékben. Nem anyaghelyes kivitelezésben.
2. kategória: munkaközi modell, makett, kísérlet, valamilyen léptékben. Ez már lehetőleg anyaghelyes kivitelezésbe.
3. kategória: kész tárgy, valamilyen léptékben, lehetőleg anyaghelyes kivitelezésben, kiállítási minőségben.

SZERSZÁMHASZNÁLAT:

Szerszámkészletek kiadása: tanrend szerint, a műhelyre kiírt-kurzusok hallgatóinak szerszámkészletet biztosít a műhely, melyet a szemeszter végén, indokolt esetben, legkésőbb a tanév végén, tételesen le kell adni. A felvett szerszámokért anyagi felelősséggel tartozik a hallgató, a hiányzó szerszámok árát meg kell térítenie.

A műhely területéről szerszámokat, eszközöket, beleértve a személyre kiadott szerszámokat is, elvinni szigorúan tilos! A műhely szerszámkölcsönzéssel nem foglalkozik, ellenben egyedi esetben, hivatalosan dokumentálva lehetséges. Az így felvett szerszámokat a megbeszélt időpontig, épségben, hiánytalanul le kell adni.

EGYÉBB MŰHELYHASZNÁLATI SZABÁLYOK:

1. Hallgatók a műhelyt csak oktatói felügyelettel használhatják.
2. A hallgatók kötelesek az általuk használt szerszámok, gépek, eszközök épségét (leszámítva a természetes kopást) megőrizni.
3. A hallgató a munka végeztével köteles az általa használt gépeket, területet kitakarítani és a szerszámokat, anyagokat a tároló helyre elpakolni.
4. Az egyetem más Intézetének hallgatóinak munkavégzését az adott projekt vezető tanári egyeztetése előzze meg.

A műhelyben tevékenykedő minden személy köteles a munkavédelmi- és a működési rend szabályait betartani! Ezen szabályok többszörös és/vagy súlyos megszegése a műhelyből való kitiltást vonhatja maga után.

BUDAPEST 2015. január 14.

\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kosaras György Bazsó Ferenc Juhász Ákos

Műhelyvezető szakoktató szakoktató Intézetigazgató